3.  ลักษณะการประกอบธุรกิจ

ประวัติความเป็นมาของบริษัท

บริษัท ไทยยูเนี่ยนโฟรเซ่นโปรดักส์ จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม
2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด
ขึ้นก่อนด้วยทุนจดทะเบียนเริ่มแรก 25 ล้านบาท ทั้งนี้
มีวัตถุประสงค์เพื่อประกอบกิจการอาหารทะเลแช่แข็งและนำเข้าส่งออก
รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531
จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด

จากนั้น ในปี 2535 บริษัทได้ก่อสร้างห้องเย็นเพิ่มเติม
พร้อมกับการเข้าร่วมลงทุนจากบริษัทผู้ผลิตและจัดจำหน่ายรายใหญ่ในประเทศญี่ปุ่น คือ บริษัท มิตซูบิชิ
คอร์ปอเรชั่น จำกัด และบริษัท ฮาโกโรโม่ ฟู้ดส์ จำกัด ซึ่งเป็นลูกค้าและผู้จำหน่ายของบริษัท
อย่างไรก็ตาม ในส่วนของผู้ถือหุ้นรายใหญ่ที่ถือเกินกว่าร้อยละ 10 ยังคงเป็นกลุ่มจันศิริ
ต่อมาบริษัทได้แปลงสภาพเป็นบริษัทมหาชน พร้อมทั้งเข้าจดทะเบียนในตลาดหลักทรัพย์ เมื่อวันที่ 22
พฤศจิกายน 2537

ในระยะเวลาที่ผ่านมา บริษัทได้มีการเพิ่มทุนเพื่อขยายการดำเนินงานและสภาพคล่องมาจนปัจจุบัน
ทุนจดทะเบียนเปลี่ยนเป็น 885,090,950 บาท (885,090,950 หุ้น หุ้นละ 1 บาท)
จากหุ้นสามัญดังกล่าวมีหุ้นสามัญจำนวน 26,000,000 หุ้น
เป็นหุ้นที่ออกเพื่อรองรับใบสำคัญแสดงสิทธิที่จะซื้อหุ้นสามัญ
ที่ออกให้แก่กรรมการและพนักงานของบริษัทและบริษัทย่อย (โครงการ ESOP) เมื่อวันที่ 15
มกราคม 2547 ซึ่งสามารถใช้สิทธิดังกล่าวได้ในวันที่ 2 กรกฎาคม ของแต่ละปี โดยมีอายุ 5 ปี
และครบกำหนดตามเงื่อนไขการใช้สิทธิ ในปี 2551 ดังนั้น ทุนชำระแล้ว ณ ปัจจุบัน จึงเท่ากับ
883,170,950 บาท หรือ 883,170,950 หุ้น และคงเหลือเป็นหุ้นสามัญรอการจดทะเบียนลดทุน
จำนวน 1,920,000 หุ้น

บริษัท ไทยยูเนี่ยนโฟรเซ่นโปรดักส์ จำกัด (มหาชน)
ประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ
ปัจจุบันบริษัทมีโรงงานผลิต 1 แห่งที่จังหวัดสมุทรสาคร และเพื่อให้การดำเนินธุรกิจครบวงจร
ก่อให้เกิดประสิทธิภาพในการผลิต การบริหารต้นทุน และการให้บริการลูกค้าที่มีประสิทธิภาพ
บริษัทจึงดำเนินกลยุทธ์ขยายการลงทุนทั้งในแบบ Expansion และ Integration
โดยเข้าลงทุนในบริษัทย่อย รวม 20 แห่ง ซึ่งเป็นบริษัทในประเทศ 13 แห่งและต่างประเทศ 7
แห่ง ครอบคลุมธุรกิจด้านอาหารสำเร็จรูปและอาหารว่าง เช่น อาหารบรรจุกระป๋อง อาหารแช่แข็ง
และอาหารว่างประเภทต่างๆ โดยเน้นอาหารทะเลเป็นหลัก
ขณะเดียวกันก็ได้ขยายเข้าสู่การดำเนินงานในรูปธุรกิจบรรจุภัณฑ์และสิ่งพิมพ์
ธุรกิจตลาดภายในประเทศ ธุรกิจอาหารสัตว์ ธุรกิจกองเรือประมง พัฒนาสายพันธุ์กุ้งเพื่อจำหน่าย
และธุรกิจโรงเพาะฟักและอนุบาลลูกกุ้ง เป็นต้น นอกจากนี้ บริษัทยังได้มีการลงทุนในบริษัทร่วมอีก 6
แห่ง ซึ่งประกอบธุรกิจผลิตปูอัด ผลิตอาหารกุ้ง ผลิตและส่งออกผลิตภัณฑ์ผลพลอยได้จากอาหารทะเล
ลงทุนในธุรกิจการจับปลาทูน่า
และธุรกิจให้บริการบริหารการจัดซื้อจัดจ้างและการประมูลผ่านระบบอิเล็กทรอนิกส์
(E-Procurement and E-Auction)

บริษัทประกอบธุรกิจในกลุ่มธุรกิจต่างๆ โดยแบ่งเป็น ดังนี้

โครงสร้างรายได้จากการขายของบริษัทและบริษัทย่อย

Sales Structure of TUF and Subsidiaries

หน่วย: ล้านบาท

[TABLE]

* APC และ YCC ถือหุ้นโดย SC / MBC, TQS และ TUH ถือหุ้นโดย TFM / Tri-U, EMP และ
COSF ถือหุ้นโดย TUI / PKF, SMF, PNF, SKF และ SFP ถือหุ้นโดย TUM

บริษัท ไทยมารีนพัฒนาโปรดักส์ จำกัด ได้ดำเนินการจดทะเบียนเลิกและชำระบัญชี
แล้วเสร็จในเดือนธันวาคม 2551

บริษัท มารีนไบโอเทค จำกัด ได้ดำเนินการจดทะเบียนเลิกและชำระบัญชี
แล้วเสร็จในเดือนมิถุนายน 2552

หมายเหตุ: เป็นการแบ่งโครงสร้างรายได้จากการขาย หลังจากหักรายการระหว่างกันออกแล้ว
ดังนั้น รายได้ทั้งหมดจากกลุ่มธุรกิจเรือประมงเกิดจากการจำหน่ายให้บริษัทในเครือ
จึงถูกหักเป็นรายการระหว่างกันทั้งจำนวน